Publication: Magyar Közlöny
Issue: MK-2010-179 (Year: 2010, Number: 179)
Era: contemporary
Section: A Magyar Köztársaság Legfelsõbb Bírósága 6/2010. (XI. 25.) közigazgatási jogegységi határozata
Paragraph Index: 425

a) pontja alapján – az egységes ítélkezési gyakorlat biztosítása érdekében – jogegységi eljárás lefolytatását és jogegységi határozat meghozatalát indítványozta. Az indítvány szerint a rendelkezõ részben megjelölt jogegységi határozatok és KK állásfoglalások a meghozataluk óta bekövetkezett jogszabályváltozásokra, valamint az ítélkezési gyakorlat alakulására is tekintettel részben meghaladottá, részben jogszabállyal ellentétessé váltak. Szükséges ezért jogegységi határozatban megállapítani, hogy azok a jövõben nem alkalmazhatók. II. A legfõbb ügyész az indítványban foglaltakkal egyetértett. Álláspontja szerint az 1997. október 1-jétõl hatályos Bszi. megszüntette a kollégiumi állásfoglalás jogintézményét. A Bszi. 33. § (1) bekezdése értelmében a Kollégium az egységes ítélkezési gyakorlat biztosítása érdekében elemzi a bíróságok gyakorlatát, és véleményt nyilvánít a vitás jogértelmezési kérdésekben. A Bszi. 105. §-a alapján lehetõség van arra, hogy a Közigazgatási Kollégium továbbra is alkalmazandónak tekintse azokat a KK állásfoglalásokat, amelyek a hatályos jogi szabályozás tükrében is helytálló megállapításokat tartalmaznak, és ezeket korszerûsítve, KK vélemények formájában tegye közzé. III.

Source: https://magyarkozlony.hu/hivatalos-lapok/652d0268383dadf67f85c4fdaf003e974100c22f/dokumentumok/6347c8658b4fba6e9d35b126331d23f680186132/letoltes